REPUBLIKA SRBIJA

NARODNA SKUPŠTINA

Odbor za kulturu i informisanje

16 Broj: 06-2/19-17

7. februara 2017. godine

B e o g r a d

Z A P I S N I K

14. SEDNICE ODBORA ZA KULTURU I INFORMISANjE

NARODNE SKUPŠTINE REPUBLIKE SRBIJE,

ODRŽANE 6. FEBRUARA 2017. GODINE

Sednica je počela u 10,05 časova.

Sednicom je predsedavala Maja Gojković, predsednica Odbora.

Sednici su prisustvovali: Jasmina Obradović, Stanija Kompirović, prof. dr Marko Atlagić, Mirko Krlić, prof. dr Snežana Bogosavljević Bošković, Aleksandra Čabraja, Aleksandra Belačić, Vesna Marjanović, Nataša Mihailović Vacić, Hadži Milorad Stošić i Đorđe Vukadinović, članovi Odbora.

Sednici su prisustvovali: Ana Ćirić, Dragana Kostić, Ljupka Mihajlovska, Nikola Savić i Enis Imamović, zamenici članova Odbora.

Sednici nije prisustvovala Snežana Paunović, član Odbora, niti njen zamenik.

Pored članova Odbora sednici su prisustvovali: Zoran Živković i Boško Obradović, narodni poslanici, kao i Branko Gardašević, Tijana Naumović, Miloš Stokić, Mirjana Maksimović, Tijana Kasper, Želimir Gvardiol, Maja Radović, Ivona Katić, Borka Popović, Ana Mandić, Aleksandar Zagorac, Balša Đogo, Aleksandar Dunđerin, Milivoje Pavlović, Predrag Obradović, Dejan Milenković, Vladan Terzić, Ivan Karl, Snežana Cvetković, Duško Medić, Maja Vukadinović, Nikola Stojanović, Vuk Žugić, Dijana Subotički Miletić, Jovanka Todorović Savović i Milan Janković, kandidati za članove Programskog saveta Javne medijske ustanove „Radio-televizija Srbije“.

Na predlog predsedavajućeg, članovi Odbora su jednoglasno usvojili sledeći:

D n e v n i r e d:

1. Razgovor sa predloženim kandidatima za članove Programskog saveta Javne medijske ustanove „Radio-televizija Srbije“;
2. Utvrđivanje konačne liste kandidata za članove Programskog saveta Javne medijske ustanove „Radio-televizija Srbije“;
3. Utvrđivanje liste kandidata za člana Saveta Regulatornog tela za elektronske medije koji se bira na predlog nadležnog odbora Narodne skupštine;
4. Utvrđivanje liste kandidata za članove Saveta Regulatornog tela za elektronske medije, kao i liste organizacija koje zajedno čine jedinstvenog ovlašćenog predlagača, koje su predložila udruženja filmskih, scenskih i dramskih umetnika i udruženja kompozitora u Republici Srbiji, zajedničkim dogovorom, kao i nacionalni saveti nacionalnih manjina, zajedničkim dogovorom.

Pre prelaska na razmatranje utvrđenog dnevnog reda usvojeni su bez primedaba: Zapisnik Osme sednice Odbora za kulturu i informisanje, održane 14. novembra 2016. godine, Zapisnik Devete sednice Odbora za kulturu i informisanje, održane 28. novembra 2016. godine, Zapisnik Desete sednice Odbora za kulturu i informisanje, održane 16. decembra 2016. godine, Zapisnik 11. sednice Odbora za kulturu i informisanje, održane 21. decembra 2016. godine, Zapisnik 12. sednice Odbora za kulturu i informisanje, održane, 27. decembra 2016. godine, Zapisnik 13. sednice Odbora za kulturu i informisanje, održane 10. januara 2017. godine.

**PRVA TAČKA - Razgovor sa predloženim kandidatima za članove Programskog saveta Javne medijske ustanove „Radio-televizija Srbije“**

Predsedavajuća je u uvodnom izlaganju istakla da je u skladu sa članom 29. stav 6. Zakona o javnim medijskim servisima i tačke 7. Odluke o pravilima o sprovođenju javnog konkursa za izborkandidata za članove Programskog saveta Javne medijske ustanove „Radio-televizija Srbije“, 9. septembra 2016. godine, Odbor utvrdio Listu od 29 prijavljenih kandidata koji ispunjavaju uslove javnog konkursa.

Napomenula je da je u skladu sa tačkom 8. Odluke, potrebno da Odbor na današnjoj sednici obavi razgovor sa kandidatima koji ispunjavaju uslove javnog konkursa i koji su ostali pri svojim kandidaturama.

Naglasila je da su članovi Odbora u materijalu za ovu sednicu dobili biografije kandidata, kao i da predlaže da se razgovor sa 29 kandidata obavi u šest grupa od po pet kandidata, prema redosledu prijema kandidatura.

Predsedavajuća je stavila na glasanje predlog da se razgovor sa predloženim kandidatima obavi u šest grupa od po pet kandidata, prema redosledu prijema kandidatura.

Odbor je, sa 11 glasova za i 3 člana koja nisu glasala, prihvatio predlog o načinu sprovođenja razgovora sa predloženim kandidatima.

U diskusiji su učestvovali: Vesna Marjanović, Đorđe Vukadinović, Aleksandra Čabraja, Ljupka Mihajlovska, Nataša Mihailović Vacić, Mirko Krlić, prof. dr Marko Atlagić i Maja Gojković.

Branko Gardašević, Tijana Naumović, Miloš Stokić, Mirjana Maksimović, Tijana Kasper, Želimir Gvardiol, Maja Radović, Ivona Katić, Borka Popović, Ana Mandić, Aleksandar Zagorac, Balša Đogo, Milivoje Pavlović, Predrag Obradović, Dejan Milenković, Vladan Terzić, Ivan Karl, Nada Popović Perišić, Snežana Cvetković, Maja Vukadinović, Nikola Stojanović, Vuk Žugić, Dijana Subotički Miletić, Jovanka Todorović Savović i Milan Janković, kandidati za članove Programskog saveta Javne medijske ustanove „Radio-televizija Srbije“, odgovarali su na pitanja članova Odbora za kulturu i informisanje, obrazloživši svoje kandidature i motive koji su ih naveli da se prijave na konkurs, kao i razloge zbog kojih smatraju da bi funkciju člana Programskog saveta odgovrno obavljali.

Predsedavajuća je zaključila raspravu u vezi sa ovom tačkom Dnevnog reda.

**DRUGA TAČKA - Utvrđivanje konačne liste kandidata za članove Programskog saveta Javne medijske ustanove „Radio-televizija Srbije“**

Predsedavajuća je u uvodnom izlaganju predložila da, s obzirom da je obavljen razgovor sa kandidatima koji ispunjavaju uslove Javnog konkursa, Odbor utvrdi konačnu listu od 28 kandidata za članove Programskog saveta Javne medijske ustanove „Radio-televizija Srbije“ na kojoj bi se nalazili sledeći kandidati:

1. Branko Gardašević;

2. Tijana Naumović;

3. Miloš Stokić;

4. Mirjana Maksimović;

5. Tijana Kasper;

6. Želimir Gvardiol;

7. Maja Radović;

8. Ivona Katić;

9. Borka Popović;

10. Ana Mandić;

11. Aleksandar Zagorac;

12. Balša Đogo;

13. Aleksandar Dunđerin;

14. Milivoje Pavlović;

15. Predrag Obradović;

16. Dejan Milenković;

17. Vladan Terzić;

18. Ivan Karl;

19. Snežana Cvetković;

20. Nebojša Spaić;

21. Ivan Topalović;

22. Duško Medić;

23. Maja Vukadinović;

24. Nikola Stojanović;

25. Vuk Žugić;

26. Dijana Subotički Miletić;

27. Jovanka Todorović Savović;

28. Milan Janković.

Povodom ove tačke Dnevnog reda diskutovala je Vesna Marjanović, koja je predložila da se uz Listu kandidata za članove Programskog saveta, uputi i dopis Upravnom odboru Javne medijske ustanove „Radio-televizija Srbije“, kojim bi se zatražilo da se Odboru za kulturu i informisanje, nakon usvajanja, dostavi odluka o izboru članova Programskog saveta Javne medijske ustanove „Radio-televizija Srbije“, sa obrazloženjem na osnovu kojih kriterijuma je Upravni odbor doneo navedenu odluku.

Maja Gojković je istakla da će Upravni odbor Javne medijske ustanove „Radio-televizija Srbije“ održati sednicu 21. februara 2017. godine na kojoj će izabrati 15 članova Programskog saveta.

Predsedavajuća je stavila na glasanje predlog Vesne Marjanović o upućivanju dopisa Upravnom odboru Javne medijske ustanove „Radio-televizija Srbije“.

Odbor većinom glasova, nije prihvatio predlog Vesne Marjanović.

Predsedavajuća je stavila na glasanje predlog da Odbor utvrdi konačnu liste kandidata za članove Programskog saveta Javne medijske ustanove „Radio-televizija Srbije“, u predloženom tekstu.

Odbor je u skladu sa članom 29. stav 3. Zakona o javnim medijskim servisima i tačkom 9. Odluke o pravilima o sprovođenju javnog konkursa za izbor kandidata za članove Programskog saveta Javne medijske ustanove „Radio-televizija Srbije“ sa 11 glasova za i tri uzdržana, utvrdio konačnu listu od 28 kandidata za članove Programskog saveta, koja odražava teritorijalnu, nacionalnu, versku, polnu i drugu strukturu stanovništva, u predloženom tekstu.

**TREĆA TAČKA – Utvrđivanje liste kandidata za člana Saveta Regulatornog tela za elektronske medije koji se bira na predlog nadležnog odbora Narodne skupštine**

Predsedavajuća je u uvodnom izlaganju podsetila članove Odbora da je Javni poziv za predlaganje kandidata za člana Saveta Regulatornog tela za elektronske medije za ovlašćenog predlagača nadležni odbor Narodne skupštine, objavljen 12. januara 2017. godine, u skladu sa članom 10. stav 1. Zakona o elektronskim medijima.

Napomenula je da su na osnovu člana 10. stav 2. Zakona o elektronskim medijima, ovlašćeni predlagači imali rok od 15 dana, od dana objavljivanja Javnog poziva, da dostave obrazloženi predlog dva kandidata za člana Saveta Regulatora.

Naglasila je da su dostavljeni predlozi sledećih ovlašćenih predlagača:

1. Obrazložen predlog poslaničke grupe Srpske radikalne stranke;

2. Obrazloženi predlog poslaničke grupe Srpske napredne stranke;

3. Obrazloženi predlog poslaničke grupe Dosta je bilo;

4. Obrazloženi predlog poslaničke grupe Demokratske stranke.

Konstatovala je da su potpunu dokumentaciju, u skladu sa Javnim pozivom i Zakonom o elektronskim medijima, dostavili, po vremenu prijema kandidatura sledeći ovlašćeni predlagači:

1. Poslanička grupa Srpska napredna stranka, koja je predložila kandidate Miloša Rajkovića i Marinu Krstić Blažić;

2. Poslanička grupa Dosta je bilo, koja je predložila kandidate dr Divnu Vuksanović i Srđana Škora;

3. Poslanička grupa Demokratska stranka, koja je predložila kandidate dr Maju Vukadinović i Aleksandra Crkvenjakova.

Takođe, ukazala je da je nepotpunu dokumentaciju dostavio ovlašćeni predlagač Poslanička grupa Srpska radikalna stranka, s obzirom da je dostavljen obrazložen predlog jednog kandidata, za kojeg poslanička grupa Srpska radikalna stranka nije dostavila saglasnost kandidata da prihvata kandidaturu, kao i izjavu da ne postoje smetnje za njegov izbor.

Predsedavajuća je otvorila raspravu u vezi sa ovom tačkom Dnevnog reda u kojoj je učestvovali: Vesna Marjanović, Đorđe Vukadinović, Boško Obradović, Maja Gojković, Ljupka Mihajlovska i Aleksandra Čabraja.

U toku diskusije postavljeno je pitanje o načinu na koji će se utvrditi lista od šest kandidata za člana Saveta Regulatora, odnosno na koji način će Odbor utvrditi konačnu listu od dva kandidata za člana Saveta Regulatora.

Pojedini članovi Odbora su naveli da smatraju da pojedini kandidati imaju neodgovarajuće biografije za obavljanje funkcije člana Saveta Regulatora, s obzirom na činjenicu da je Regulator izuzetno važna samostalna nezavisna regulatorna organizacija koja ima širok delogruk rada u oblasti javnog informisanja u Republici Srbiji i da kao takva ima obavezu da predlaže istaknute stručnjake iz ove oblasti.

Sa druge strane konstatovano je da brojni faktori utiču na odluku o tome koji će kandidat biti izabran za člana Saveta Regulatora, kao i da nije u delokrugu rada Odbora da ocenjuje da li su pojedini kandidati kvalifikovani za vršenje ove javne funkcije. S tim u vezi članovi Odbora su zamoljeni da se suzdrže od politizacije izbora članova Saveta Regulatora.

Naglašeno je da se u okviru ove tačke Dnevnog reda isključivo utvrđuje liste kandidata za člana Saveta Regulatora koji ispunjavaju uslove propisane Zakonom o elektronskim medijima i Javnim konkursom, a da će se konačna lista od dva kandidata, sa kojima će se i obaviti javni razgovor, utvrditi na jednoj od narednih sednica Odbora.

Predsedavajuća je zaključila raspravu u vezi sa ovom tačkom Dnevnog reda.

Predsedavajuća je stavila na glasanje Predlog liste kandidata za člana Saveta Regulatora, koji se bira na predlog ovlašćenog predlagača, nadležni odbor Narodne skupštine, a na kojoj se nalaze sledeći kandidati:

1. Miloš Rajković;
2. Marina Krstić Blažić;
3. dr Divna Vuksanović;
4. Srđan Škoro;
5. dr Maja Vukadinović;
6. Aleksandar Crkvenjakov.

Odbor je, sa 12 glasova za, jednim uzdržanim i jednim članom koji nije glasao, utvrdio Listu kandidata za člana Saveta Regulatora, koje saglasno članu 9. stav 1. tačka 1) Zakona predlaže nadležni odbor Narodne skupštine, u predloženom tekstu.

**ČETVRTA TAČKA – Utvrđivanje liste kandidata za članove Saveta Regulatornog tela za elektronske medije, kao i liste organizacija koje zajedno čine jedinstvenog ovlašćenog predlagača, koje su predložila udruženja filmskih, scenskih i dramskih umetnika i udruženja kompozitora u Republici Srbiji, zajedničkim dogovorom, kao i nacionalni saveti nacionalnih manjina, zajedničkim dogovorom**

Predsedavajuća je u uvodnom izlaganju navela da su službi Odbora dostavljeni predlozi kandidata ovlašćenih predlagača, koji se biraju na predlog udruženja filmskih, scenskih i dramskih umetnika i udruženja kompozitora u Republici Srbiji.

Napomenula je da su to sledeće organizacije:

1. Udruženje filmskih umetnika Srbije;

2. Udruženje dramskih pisaca Srbije;

3. Akademija filmske umetnosti i nauke Srbije;

4. Udruženje filmskih glumaca Srbije;

5. Asocijacija filmskih reditelja Srbije.

Naglasila je da navedena udruženja ispunjavaju uslove propisane Zakonom o elektronskim medijima, jer se iz podnete dokumentacije može utvrditi da su registrovana najmanje tri godine pre raspisivanja Javnog poziva.

Rekla je da su udruženja filmskih, scenskih i dramskih umetnika i udruženja kompozitora u Republici Srbiji predložila sledeće kandidate:

1. Božidar Nikolić;

2. Željko Mijanović;

3. Bratislav Petković;

4. Dr Boško Suvajdžić;

5. Darko Bajić.

Konstatovala je da od predloženih kandidata, uslove propisane Zakonom o elektronskim medijima i Javnim pozivom, ispunjavaju:

1. Božidar Nikolić;

2. Željko Mijanović;

3. Bratislav Petković;

4. Darko Bajić.

Istakla je da je za predloženog kandidata dr Boška Suvajdžića dostavljena nepotpuna dokumentacija.

Nije bilo diskusije.

Predsedavajuća je stavila na glasanje Predlog liste kandidata za člana Saveta Regulatora, koji se bira na predlog ovlašćenog predlagača, udruženja filmskih, scenskih i dramskih umetnika i udruženja kompozitora u Republici Srbiji, zajedničkim dogovorom, a na kojoj se nalaze sledeći kandidati:

1. Božidar Nikolić;

2. Željko Mijanović;

3. Bratislav Petković;

4. Darko Bajić.

Odbor je sa 11 glasova za, jednim uzdržanim i dva člana koja nisu glasala, utvrdio Listu kandidata za člana Saveta Regulatora, koje saglasno članu 9. stav 1. tačka 5) Zakona predlažu udruženja filmskih, scenskih i dramskih umetnika i udruženja kompozitora u Republici Srbiji, ako su registrovana najmanje tri godine pre raspisivanja javnog poziva, zajedničkim dogovorom, u predloženom tekstu.

Predsedavajuća je stavila na glasanje Predlog liste organizacija koje zajedno čine jedinstvenog ovlašćenog predlagača udruženja filmskih, scenskih i dramskih umetnika i udruženja kompozitora u Republici Srbiji, a na kojoj se nalaze:

1. Udruženje filmskih umetnika Srbije;

2. Udruženje dramskih pisaca Srbije;

3. Akademija filmske umetnosti i nauke Srbije;

4. Udruženje filmskih glumaca Srbije;

5. Asocijacija filmskih reditelja Srbije.

Odbor je sa deset glasova za, jednim uzdržanim i dva člana koja nisu glasala, utvrdio utvrdio listu organizacija, koje u skladu sa članom 9. stav 1. tačka 5) i članom 10. Zakona, zajedno čine jedinstvenog ovlašćenog predlagača, u predloženom tekstu.

U vezi sa ovlašćenim predlagačem nacionalni saveti nacionalnih manjina predsedavajuća je navela je da je Nacionalni savet romske nacionalne manjine dostavio službi Odbora obrazložen predlog jednog kandidata za člana Saveta Regulatora, kao i da je predložen kandidat Stefan Jovanović, koji ispunjava uslove propisane Zakonom i Javnim pozivom.

Istakla je da je služba Odbora 30. januara 2017. godine primila i pošiljku Velibora Todorova sa naznakom „Za javni poziv za predlaganje kandidata za člana Saveta Regulatornog tela za elektronske medije“.

Rekla je da je uvidom u primljenu pošiljku, služba konstatovala da se radi o dostavi dokaza o ispunjenosti uslova za kandidata, Velibora Todorova, za prijavu na Javni poziv za predlaganje kandidata za člana Saveta Regulatornog tela za elektronske medije.

Upoznala je članove Odbora da je uvidom u podnetu dokumentaciju služba konstatovala da u prijavi nedostaje obrazloženi predlog dva kandidata za člana Saveta Regulatora, odnosno da se iz podnete dokumentacije ne može utvrditi koji ovlašćeni predlagač je Velibora Todorova kandidovao.

Istakla je da je služba obavila telefonski razgovor sa Veliborom Todorovim, koji je naveo da je predložen za kandidata za člana Saveta Regulatora, od strane ovlašćenog predlagača, nacionalni saveti nacionalnih manjina – nacionalni savet bugarske nacionalne manjine.

Obavestila je sve članove Odbora da do početka sednice, služba nije primila obrazloženi predlog dva kandidata za člana Saveta, od strane ovlašćenog predlagača nacionalni savet bugarske nacionalne manjine, a da je rok za podnošenje prijava istekao 28. januara 2017. godine.

Nije bilo diskusije.

Predsedavajuća je stavila na glasanje Predlog liste organizacija koje zajedno čine jedinstvenog ovlašćenog predlagača nacionalni saveti nacionalnih manjina, zajedničkim dogovorom, a na kojoj se nalazi:

1. Stefan Jovanović.

Odbor je sa devet glasova za, četiri uzdržana i jednim članom koji nije glasao, utvrdio Listu kandidata za člana Saveta Regulatora, koje saglasno članu 9. stav 1. tačka 7) Zakona, predlažu nacionalni saveti nacionalnih manjina, zajedničkim dogovorom, u predloženom tekstu.

Predsedavajuća je stavila na glasanje Predlog liste organizacija koje zajedno čine jedinstvenog ovlašćenog predlagača nacionalnih saveta nacionalnih manjina, zajedničkim dogovorom, a na kojoj se nalazi:

1. Nacionalni savet romske nacionalne manjine

Odbor je sa deset glasova za, četiri uzdržana i jednim članom koji nije glasao, utvrdio utvrdio listu organizacija, u skladu sa članom 9. stav 1. tačka 7) i članom 10. Zakona, zajedno čine jedinstvenog ovlašćenog predlagača, u predloženom tekstu.

Sednica je završena u 13,25 časova.

SEKRETAR PREDSEDNIK

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

Dana Gak Maja Gojković